Ar veleien a droe ar Vulgate nint ket aet da analizañ o latin kennebeut, ha lakaet eo bet stank an o + anv verb e penn ar frazennoù evit treiñ ar participe, deus un tu, mes ivez islavarennoù (subordonnées) hag an ablatif absolu. Evit an nann-latinerien, setu ur skwer : Cicerone consule, zo da vezañ troet Cicéron étant consul, da gentañ, ha da choude : sous le consulat de Cicéron. Ha moarvad, dre ma vez lakaet ur participe en galleg, ez eus bet kavet aes lakaat o + anv verb e brezhoneg. Ha setu pemp frazenn tennet eus an avieloù gant J.M. Le Gall, atav, hag o zroidigezh